CELEX: 32018R0691
Language: bg
Date: 2018-05-07 00:00:00
Title: Регламент за изпълнение (ЕС) 2018/691 на Комисията от 7 май 2018 година за одобряване на основното вещество Талк E553B в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

8.5.2018   
               
               
                  BG
               
               
                  Официален вестник на Европейския съюз
               
               
                  L 117/6
               
            РЕГЛАМЕНТ ЗА ИЗПЪЛНЕНИЕ (ЕС) 2018/691 НА КОМИСИЯТА
      от 7 май 2018 година
      за одобряване на основното вещество Талк E553B в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 23, параграф 5 във връзка с член 13, параграф 2 от него,
      като има предвид, че:
      
                  (1)
               
               
                  В съответствие с член 23, параграф 3 от Регламент (ЕО) № 1107/2009 на 23 юли 2015 г. Комисията получи заявление от Compo Expert France SAS за одобряване на Талк E553B като основно вещество. Заявлението бе придружено от информацията, изисквана съгласно член 23, параграф 3, втора алинея.
               
            
                  (2)
               
               
                  Комисията поиска научно съдействие от Европейския орган за безопасност на храните (наричан по-долу „Органът“). На 6 юни 2016 г. Органът представи на Комисията технически доклад относно Талк E553B (2). С оглед на допълнителната документация, подадена от заявителя в отговор на коментарите, събрани по време на консултацията с държавите членки и Органа и отнасящи се до експозицията на оператора, Комисията поиска от Органа допълнително научно съдействие, за да оцени подадената нова информация. На 27 юли 2017 г. Органът представи на Комисията втори технически доклад относно Талк E553B (3).
               
            
                  (3)
               
               
                  На 5 октомври 2017 г. Комисията представи на Постоянния комитет по растенията, животните, храните и фуражите проект на доклада за преразглеждане (4), а на 13 декември 2017 г. — проект на настоящия регламент, и ги изготви в окончателен вид за заседанието на същия комитет на 22 март 2018 г.
               
            
                  (4)
               
               
                  Документацията, предоставена от заявителя, показва, че Талк E553B отговаря на критериите за хранителен продукт съгласно определението в член 2 от Регламент (ЕО) № 178/2002 на Европейския парламент и на Съвета (5). Освен това веществото не се употребява преимуществено за целите на растителната защита, но независимо от това е полезно за растителната защита в състава на продукт, състоящ се от веществото и вода. Следователно то трябва да се счита за основно вещество.
               
            
                  (5)
               
               
                  Проведените анализи показаха, че може да се очаква, че Талк E553B принципно отговаря на изискванията, предвидени в член 23 от Регламент (ЕО) № 1107/2009, по-специално по отношение на видовете употреба, които са проучени и подробно описани в изготвения от Комисията доклад за преразглеждане. Поради това е целесъобразно Талк E553B да бъде одобрен като основно вещество.
               
            
                  (6)
               
               
                  В съответствие с член 13, параграф 2 от Регламент (ЕО) № 1107/2009 във връзка с член 6 от него и предвид съвременните научно-технически познания обаче е необходимо да бъдат включени определени условия и ограничения за одобряването, които са изложени подробно в приложение I към настоящия регламент.
               
            
                  (7)
               
               
                  В съответствие с член 13, параграф 4 от Регламент (ЕО) № 1107/2009 приложението към Регламент за изпълнение (ЕС) № 540/2011 на Комисията (6) следва да бъде съответно изменено.
               
            
                  (8)
               
               
                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩИЯ РЕГЛАМЕНТ:
      Член 1
      Одобряване на основно вещество
      Веществото Талк E553B се одобрява като основно вещество в съответствие с посоченото в приложение I.
      Член 2
      Изменения на Регламент за изпълнение (ЕС) № 540/2011
      Регламент за изпълнение (ЕС) № 540/2011 се изменя в съответствие с приложение II към настоящия регламент.
      Член 3
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 7 май 2018 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 309, 24.11.2009 г., стр. 1.
      
         (2)  Европейски орган за безопасност на храните, 2016 г.; Технически доклад за резултатите от консултацията с държавите членки и ЕОБХ във връзка със заявлението за одобряване като основно вещество на Талк E553B за употреба за растителна защита като репелент при овощните дървета и лозите. Допълнителна публикация на ЕОБХ 2016:EN-1044. 29 стр.
      
         (3)  Европейски орган за безопасност на храните, 2017 г.; Технически доклад за резултатите от консултацията с държавите членки и ЕОБХ във връзка със заявлението за одобряване като основно вещество на Талк E553B за употреба за растителна защита като репелент при овощните дървета и лозите. Допълнителна публикация на ЕОБХ 2017:EN-1277. 21 стр.
      
         (4)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN
      
         (5)  Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).
      
         (6)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
      
         ПРИЛОЖЕНИЕ I
         
                     Популярно наименование, идентификационни номера
                  
                  
                     Наименование по IUPAC
                  
                  
                     Чистота (1)
                     
                  
                  
                     Дата на одобрението
                  
                  
                     Специфични разпоредби
                  
               
                     Талк E553B
                     CAS №: 14807-96-6
                  
                  
                     Магнезиев хидроген метасиликат
                     силикатен минерал
                  
                  
                     За хранителни цели в съответствие с Регламент (ЕС) № 231/2012 на Комисията (2).
                     < 0,1 % от респирабилен кристален силициев диоксид
                  
                  
                     28 май 2018 г.
                  
                  
                     Талк E553B трябва да се използва в съответствие със специфичните условия, включени в заключенията от доклада за преразглеждане относно Талк E553B (SANTE/11639/2017), и по-специално допълнения I и II към него.
                  
               
            (1)  Допълнителни подробности за идентичността, спецификацията и начина на употреба на основното вещество са представени в доклада за преразглеждане.
         
            (2)  Регламент (ЕС) № 231/2012 на Комисията от 9 март 2012 г. за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета (ОВ L 83, 22.3.2012 г., стр. 1).
      
      
         ПРИЛОЖЕНИЕ II
         В част В от приложението към Регламент за изпълнение (ЕС) № 540/2011 се добавя следното вписване:
         
            
                        „19
                     
                     
                        Талк E553B
                        CAS №: 14807-96-6
                     
                     
                        Магнезиев хидроген метасиликат
                        силикатен минерал
                     
                     
                        За хранителни цели в съответствие с Регламент (ЕС) № 231/2012 на Комисията (*1).
                        < 0,1 % от респирабилен кристален силициев диоксид
                     
                     
                        28 май 2018 г.
                     
                     
                        Талк E553B трябва да се използва в съответствие със специфичните условия, включени в заключенията от доклада за преразглеждане относно Талк E553B (SANTE/11639/2017), и по-специално допълнения I и II към него.
                     
                  
         
            (*1)  Регламент (ЕС) № 231/2012 на Комисията от 9 март 2012 г. за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета (ОВ L 83, 22.3.2012 г., стр. 1).“